Cel mai bogat cartier din București, plin de gunoaie. Suma alocată de Guvern pentru colectarea deșeurilor.
În Sectorul 1 din București găsim deșeuri aruncate pe marginea drumului. Guvernul a alocat 6.6 miliarde de lei pentru colectarea deșeurilor. Protecția mediului are un buget de 1.5% din PIB.
Guvernul a alocat 1.5% din PIB pentru protecția mediului în 2019, potrivit datelor INS.Cei mai mulți bani s-au dus pe colectarea deșeurilor. Suma reprezintă peste 40% din totalul alocat.Cu toate astea, încă mai apar deșeuri aruncate ilegal pe marginea drumului, chiar în inima Capitalei."Când ies la alergat este drăguț când o iau pe aici pe lângă pădurea Băneasa, prin natură, mai puțin când ajung în zona unde lumea își aruncă gunoaiele. Dacă mergem mai departe am văzut așa: avem paturi, canapele", a spus Marius Dascălu, un bărbat care locuiește în Sectorul 1.România acordă pentru protecția mediului jumătate din bugetul pentru educație. Peste 6.6 miliarde de lei a plătit statul pe gestionarea deșeurilor anul trecut.Chiar și așa, în Sectorul 1, cel mai bogat dintre sectoarele din București, e plin de gunoaie pe marginea drumului.România stă de 5 ori mai prost decât ar trebui la capitolul reciclare"Avem un target de 50% de reciclat până în 2020, suntem la 8-10% la nivel de țară. Practic stăm de 5 ori mai prost decât ar trebui să stăm.Poți să lași topoganul de la bloc doar pentru fracția umedă și pentru celelalte să le colectezi separate și tot trebuie să ieși din casă, să cobori, să le lași jos sau să le duci la ghenă, e un pas în plus.Mai greu pentru oameni să facă lucrul ăsta, mai ales că suntem destul de comozi", a explicat Alin Tănase, coordonator Green Peace.